વીએચપીના બંધારણ મુજબ આંતરરાષ્ટ્રીય પ્રમુખ જ કાર્યકારી પ્રમુખ, ઉપપ્રમુખ અને મહામંત્રીઆેની નિમણૂક કરે છે. ઉલ્લેખનીય છે કે વીએચપીના 54 વર્ષના ઇતિહાસમાં પહેલી વખત આંતરરાષ્ટ્રીય પ્રમુખની ચૂંટણી શનિવારે હરિયાણાના ગુરુગ્રામમાં થઇ હતી. એવું મનાય છે કે કોકજેને જવાબદારી મળ્યાના ઘણાં વખત પછી વીએચપી સંગઠનમાં પરિવર્તન જોવા મળશે. આંતરરાષ્ટ્રીય કાર્યકારી અધ્યક્ષ પ્રવીણ તોગડિયા દાયકાઆેથી વીએચપીના ચહેરા બની રહ્યા હતા. રાઘવ રેડ્ડીએ તેમને આ જવાબદારી સાેંપી હતી. સંગઠનની અંદરના લોકોનું કહેવું છે કે બન્ને સાથે મળીને એકબીજાનું સમર્થન કરતા રહ્યા છે અને સંગઠન પર પોતાની પકડ મજબૂત બનાવી રાખી હતી. હવે નવું નેતૃત્વ હિન્દુ સંગઠન માટે કેવું કાર્ય કરે છે તે જોવાનું રહે છે.